AOT นำตลาดปิดพุ่ง 22 จุด ลุ้นพรุ่งนี้วิ่งต่อ เหนือ 1,700!!
AOT นำตลาดปิดพุ่ง 22 จุด ลุ้นพรุ่งนี้วิ่งต่อ เหนือ 1,700!! โดยดัชนีปิดตลาดวันนี้ ที่ระดับ 1,705.98 จุด บวก 22.38 จุด หรือ 1.33% มูลค่าการซื้อขาย 1.07 แสนล้านบาท
19 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,705.98 จุด บวก 22.38 จุด หรือ 1.33% มูลค่าการซื้อขาย 1.07 แสนล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ดัชนีหุ้นไทยวันนี้ปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่ต่างปรับตัวขึ้นกันทั่วหน้า ขานรับ Fund Flow ไหลเข้ามาทั่วเอเชีย จากความคาดหวังสหรัฐฯจะผ่อนคลายนโยบายการเงิน ซึ่งก็ต้องรอดูผลการประชุมธนาคารกลางสหรัฐ (เฟด) ก่อน ซึ่งรอบนี้ตลาดฯคาดว่าจะคงอัตราดอกเบี้ย แต่ให้ดูการส่งสัญญาณปรับลดอัตราดอกเบี้ยในระยะยาวอย่างไร
ส่วนบ้านเราดัชนีฯได้ข้ามระดับ 1,700 จุดขึ้นไปได้อย่างยั่งยืนในช่วงบ่ายนี้ เนื่องจากได้แรงหนุนจากหุ้น AOT หลังจากเปิดเผยส่วนแบ่งผลประโยชน์จากที่จะได้รับจาก “คิง เพาเวอร์” กรณีชนะการประมูลดิวตี้ฟรี และสิทธิประกอบกิจการบริหารจัดการกิจกรรมเชิงพาณิชย์ภายในอาคารผู้โดยสาร ในสนามบินสุวรรณภูมิ และดิวตี้ฟรี 3 สนามบินภูมิภาคสูงกว่าที่ตลาดคาด ทำให้หุ้น AOT เป็นตัวขับเคลื่อนดัชนีฯในการซื้อขายภาคบ่ายนี้ อย่างไรก็ดี ตลาดฯยังติดตามความคืบหน้าทางการเมืองในประเทศต่อเนื่อง โดยเฉพาะการตรวจสอบคุณสมบัติรายชื่อผู้ที่จะเข้ารับตำแหน่งรัฐมนตรีด้วย
สำหรับแนวโน้มการลงทุนในวันพรุ่งนี้ (20 มิ.ย.) นายกรภัทร กล่าวว่า ตลาดฯคงจะแกว่งตัวขึ้น โดยมีแนวรับ 1,700-1,695 จุด ส่วนแนวต้าน 1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT     มูลค่าการซื้อขาย 23,117.15 ล้านบาท ปิดที่   73.75 บาท เพิ่มขึ้น  5.75 บาท
PTT     มูลค่าการซื้อขาย  4,624.75 ล้านบาท ปิดที่   48.00 บาท เพิ่มขึ้น  0.50 บาท
CPALL   มูลค่าการซื้อขาย  2,862.30 ล้านบาท ปิดที่   84.25 บาท ราคาไม่เปลี่ยนแปลง
PTTEP   มูลค่าการซื้อขาย  2,808.94 ล้านบาท ปิดที่  131.50 บาท เพิ่มขึ้น  1.50 บาท
BTS     มูลค่าการซื้อขาย  2,355.17 ล้านบาท ปิดที่   12.00 บาท เพิ่มขึ้น  0.30 บาท
 
ตลาดหุ้นเอเชีย
